[{"text_idx": "#000002", "text": "Mae Cynllun Lle yn gydweithrediad rhwng cymunedau lleol a sefydliadau statudol, wrth iddynt gyd-greu gweledigaeth ar sail tystiolaeth ar gyfer y dyfodol, ynghyd a\u0302 chynllun gweithredu. Bydd yr union feysydd ffocws ac ymyrraeth yn seiliedig ar ddealltwriaeth o faterion a chyfleoedd y lleoliadau unigol, ond gallent gynnwys, er enghraifft, gweithgaredd yn ymwneud a\u0302"}, {"text_idx": "#000004", "text": "Mae\u2019r Parc Cenedlaethol yn dirwedd ddynodedig. Mae\u2019n lle sydd wedi\u2019i warchod oherwydd ei ansawdd golygfaol a\u2019i brydferthwch cynhenid, ac mae\u2019n ymgyffwrdd a\u0302\u2019r teimladau dwfn hynny sydd gan bobl tuag at natur a harddwch naturiol."}, {"text_idx": "#000005", "text": "Mae ein dynodiad yn deillio o gyfnod yn ein hanes lle\u2019r oedd mynediad i dirweddau o\u2019r fath yn anghyfartal ac yn rhanedig. Rhoddodd mudiad y Parciau Cenedlaethol yn y 1940au yr hawl i\u2019r genedl gyrchu\u2019r lleoedd hyn ar gyfer eu y buddion iechyd a llesiant, buddion yr oedd eu hangen yn ddirfawr ar fyd oedd newydd brofi arswyd yr Ail Ryfel Byd.\nMewn byd o\u0302l-COVID, rydym yn cydnabod bod angen y cysylltiadau hyn yn awr yn fwy nag erioed, ond yn sgil yr unfed ganrif ar hugain, fe wynebodd y Parciau Cenedlaethol gyfres o anghenion a gofynion dybryd eraill. Ro\u0302l y tirweddau hyn yn awr yw cefnogi\u2019r dasg o adfer byd natur a dal carbon mewn ffyrdd na all lleoliadau trefol mo\u2019u cyflawni. Gwnawn hyn er budd cenedlaethau\u2019r dyfodol yn ein ro\u0302l fel adnodd i\u2019r genedl. Mae hyn yn golygu bod yn rhaid i\u2019r Parc Cenedlaethol weithio\u2019n galetach ac yn gallach fel lle, er mwyn cysylltu pobl a natur i sicrhau bod y ddau yn ffynnu mewn ffordd sydd o fudd i\u2019r ddwy ochr, yn awr ac am byth."}, {"text_idx": "#000006", "text": "Y cysyniad o Le yw angor ein cenadaethau, a dyna sy\u2019n asio\u2019r gwaith hwn ynghyd. Ein hymdriniaeth o Le sy\u2019n peri inni weithio gyda\u2019n gilydd i roi\u2019r atebion ar waith, i ysgogi\u2019r newid, ac i adeiladu dyfodol ar gyfer ein hinsawdd, dw\u0302r, natur a phobl. Rydyn ni\u2019n gweithio gyda\u2019r bobl a\u2019r asiantaethau sydd a\u0302\u2019u gwreiddiau\u2019n ddwfn yn y lleoedd hyn, i wahanol raddau, er mwyn pennu\u2019r heriau allweddol a chydweithio i ddod o hyd i\u2019r atebion sy\u2019n gweithio ar lawr gwlad. Wrth wneud hyn, rydyn ni\u2019n ceisio mynd at wraidd yr hyn sy\u2019n gwneud lleoedd yn fannau gwych i weithio, byw a chwarae ynddynt trwy ddarparu gwasanaethau ecosystem megis glanhau\u2019r aer a\u2019r dw\u0302r, a chloi\u2019r carbon."}, {"text_idx": "#000007", "text": "Rydyn ni wedi dewis datblygu\u2019r genhadaeth hon trwy gynllunio lleoedd cyfannol gan fod hyn yn ymgorffori\u2019r egwyddorion arweiniol y mae\u2019r Undeb Rhyngwladol dros Gadwraeth Natur (IUCN) yn eu harddel ar gyfer tirweddau gwarchodedig fel Bannau Brycheiniog \u2013 sef, rheoli lleoedd gyda\u2019r bobl a thrwy\u2019r bobl, ac yn bennaf ar gyfer a chan y bobl.\nRydyn ni\u2019n dathlu\u2019r cynllunio ar y lefel leol hon fel proses o rymuso, wrth inni ddosbarthu awdurdod o\u2019r gweithredwyr statudol i bobl y Parc Cenedlaethol.\nTrwy\u2019r gweithredu hwn y mae esgor ar arloesedd a chysylltiadau. Am hynny, mae\u2019r uchelgais i ymgorffori\u2019r broses o gynllunio lleoedd ar wahanol raddfeydd, mewn gwahanol fannau, yn hollbwysig i gyflawni pob un o\u2019n Cenadaethau ni."}, {"text_idx": "#000008", "text": "Trwy\u2019r cysylltiadau hyn, rydyn ni\u2019n adeiladu rhwydwaith gwydn o leoedd llawn gobaith, yn barod i gwrdd a\u0302 heriau\u2019r unfed ganrif ar hugain"}, {"text_idx": "#000010", "text": "Fel mudiad mae Bannau Brycheiniog yn ymrwymo i'r cyfraniadau canlynol tuag at genhadaeth Lle"}]